Tárgy: Háziorvosok klíma felszerelésére vonatkozó kérelme

Mellékletek: ---



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024.10. 24-i RENDES ÜLÉSÉRE**

**13.) Egyebek Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.10.24-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat 2024. október 24. napján tartandó rendes képviselő-testületi ülésére**

**ELŐTERJESZTÉS CÍME: Háziorvosok klíma felszerelésére vonatkozó kérelme**

**ELŐTERJESZTŐ: Bacsáné dr. Kajdity Petra jegyző**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**Tisztelt Képviselő-testület!**

Az Egészségházban (7815 Harkány, Kőrösi Cs. S. u. 43.) feladatot ellátó (feladat-ellátási szerződéssel) háziorvosok 2024. nyarán a nagy melegre való tekintettel klíma berendezések felszerelését kérték az Önkormányzattól. Megkeresésükre tájékoztattuk őket, hogy az Önkormányzat 2024. évi költségvetésébe nincs betervezve a klímaberendezések Egészségházba történő telepítésének költsége, így az Önkormányzat a sürgős, azonnali telepítési igénynek nem tud eleget tenni. A költségvetési forrás rendelkezésre állása esetén is a beszerzési eljárások lefolytatása hosszadalmas, több hetes időt venne igénybe. Természetesen amennyiben az egészségügyi szolgáltató részéről ez a beruházás felmerül, tulajdonosi hozzájárulását megadja az Önkormányzat a rendszerek kiépítésére, az egészségügyi szolgáltató költségén.

Az egészségügyi szolgáltatók saját költségükön a klímaberendezéseket nem szereltették fel, de igényüket továbbra is fenntartották, ezért a Polgármesteri Hivatal részéről indikatív árajánlat került bekérésre valamennyi háziorvosi/házi gyermekorvosi rendelőbe 1-1 db, védőnői rendelők egyikébe 1 db, az orvosi rendelők előtti váróba összesen 3 db klíma tekintetében.

A megküldött indikatív árajánlat szerint (5kW klímaberendezések) a 7 db klíma felszerelése 4.156.075,- Ft körüli összegbe kerülne, mely összeg tekintetében a 2024. évi költségvetés továbbra sem tartalmaz előirányzatot.

A feladatellátási szerződések idei, 2024. évi módosítását követően a felek a működtetés költségeihez történő hozzájárulásra vonatkozóan a feladat-ellátási szerződéstől elkülönülő megállapodást kötöttek, melyben a működtetés költségeihez történő hozzájárulás összegét jelképes összegben (havi 50.000,- Ft) határozták meg, annak ellenére hogy az üzemeltetés költségei ennél jóval magasabbak rendelőnként (havi 300.000- Ft körül), amelyet az Önkormányzatnak kell saját forrásból kigazdálkodnia, mert állami fedezet erre nem biztosított.

A klímaberendezések felszerelése esetén a működtetés költségei jóval megugranának a villamos-energia tekintetében, ugyanakkor mind a betegek, mind az ott dolgozó egészségügyi szakemberek jóval komfortosabban tudnák munkájukat végezni az idei évhez hasonló kánikulai melegben.

Fentiekre tekintettel tisztelettel kérem a Képviselő-testületet, hogy az alábbi határozati javaslatot elfogadni szíveskedjenek.

**Határozati javaslat**

*Háziorvosok klíma felszerelésére vonatkozó kérelme tárgyban*

Harkány Város Önkormányzat Képviselő-testülete a háziorvosok klíma felszerelésére vonatkozó kérelmének jelenleg nem ad helyt, azonban felkéri a jegyzőt és a pénzügyi osztályvezetőt, hogy a 2025. évi költségvetés tervezésekor legyen figyelemmel az igényre azzal, hogy a klíma felszerelésének a 2025. évi költségvetésbe történő esetleges betervezése és kivitelezése esetén a rendelők működtetéseinek költségeihez történő hozzájárulás felülvizsgálata és megemelése szükséges.

Határidő: 2025. évi költségvetés tervezésekor

Felelős: jegyző, pénzügyi osztályvezető

**Harkány, 2024. október 18.**

**Bacsáné dr. Kajdity Petra sk.**

**jegyző**