Tárgy: Elővásárlási jogról való lemondás kérése a harkányi 810. hrsz.-ú ingatlan vonatkozásában

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. október 24-i Rendes ÜLÉSÉRE**

**8.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.10.24-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2. oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Képviselő-testületének 2024. 10. 24. napján tartandó rendes képviselő-testületi ülésére**

**Előterjesztés címe: Elővásárlási jogról való lemondás kérése a harkányi 810. hrsz.-ú ingatlan vonatozásában**

**Előterjesztő: Albrecht Ferenc. beruházási és üzemeltetési mérnök**

**Előterjesztést készítette: Albrecht Ferenc. beruházási és üzemeltetési mérnök**

**Tisztelt Képviselő-testület!**


Az előterjesztés keretében 1 belterületi ingatlannal kapcsolatos elővásárlási jogról szükséges dönteniük.

Dr. Horváth Enikő Éva ügyvédnő (7815 Harkány, Ostoros u. 13.) megkereste önkormányzatunkat, hogy Bódi Józsefné, Farkasné Bódi Anikó és Mocsáriné Bódi Gabriella eladók adásvételi szerződéssel értékesíteni kívánják a **Harkány, Ságvári u. 19. szám, 810 hrsz. alatti kivett lakóház udvar, gazdasági épület megnevezésű, 2223 m2** nagyságú ingatlan 1/1 arányú tulajdoni illetőségét Széplaki Zoltán és Széplaki Zoltánné vevők részére **63.000.000,-Ft** vételárért, melyről adásvételi előszerződést csatoltak.

A harkányi 810 hrsz-ú ingatlanon bejegyzett teher van Harkány Város Önkormányzata javára.

Az ingatlanon Harkány Város Önkormányzatának az Elővásárlási jog megállapításáról szóló 13/2001. (IX.17.) sz. KT. rendelete 1. számú melléklete d.) pontja alapján, „**intézményterület fejlesztés céljából**” elővásárlási jog bejegyzése van feltüntetve.

Megvizsgálva Harkány város érvényben lévő rendezési tervét, a kérdéses ingatlan Lke-2, azaz kertvárosias lakóterület övezeti besorolású, korábban még a Szociális Otthon önkormányzati tulajdonban lévő állapotában fogalmazódott meg az intézményfejlesztés lehetősége, mely idő közben eladásra került, illetve a Kórház részéről merült fel a Nővérszálló területének bővítési lehetősége, melyre ezután is lehetőséget ad a korábban módosított rendezési tervi övezeti határ.



810 hrsz.

Kérem a tisztelt Képviselő-testületet a fentiek megtárgyalására, és egyetértésük esetén a határozati javaslat megszavazására.

**Határozati javaslat.:**

*Döntés a harkányi 810 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 810 hrsz-ú ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni / élni kíván.**

Határidő: Azonnal

Felelős: Jegyző

Albrecht Ferenc

beruházási és üzemeltetési mérnök s.k.