Tárgy: Döntés a Harkány Város Településképi védelméről szóló 9/2018. (V.22.) önkormányzati rendelet felülvizsgálatának lezárásáról

Melléklet: rendelet tervezet, mellékletek



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. október 24 napi RENDES ÜLÉSÉRE**

**5.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc főépítész |
| AZ ELŐTERJESZTÉST KÉSZÍTETTE: | Albrecht Ferenc főépítész |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság |  |
| MEGTÁRGYALTA: | Tárgyalja a Jogi és Szociális Bizottság a 2024.10.21-i ülésén  Pénzügyi, Városfejlesztési, Kulturális és Idegenforgalmi Bizottság a 2024.10.24-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 9/2018. (V.22.) |
| SZÜKSÉGES DÖNTÉS:  HATÁROZAT/RENDELET | Rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 1 oldal előterjesztés  rendelet tervezet, mellékletek |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata 2024. október 24 napján tartandó rendes képviselő-testületi ülésére.**

**ELŐTERJESZTÉS CÍME:** **Döntés a Harkány Város Településképi védelméről szóló 9/2018. (V.22.) önkormányzati rendelet felülvizsgálatának lezárásáról**

**ELŐTERJESZTŐ: Albrecht Ferenc főépítész**

**ELŐTERJESZTÉST KÉSZÍTETTE: Albrecht Ferenc főépítész**

**Tisztelt Képviselő-testület!**

A településkép védelméről szóló 2016. évi LXXIV. törvény közelmúltban történt módosítása értelmében amennyiben egy település hatályos helyi településképi rendelete korlátozza a reklámok, reklámhordozók településszinten elhelyezhető darabszámát, úgy rendeletet módosítani szükséges a tekintetben, hogy a darabszámra vonatkozó előírás törlésre kerüljön, mivel a törvény ennek szabályozására nem ad felhatalmazást az önkormányzatok részére a jövőben.

A fentiek alapján Harkány Város Településkép védelméről szóló 9/2018 (V.22.) önkormányzati rendelete (továbbiakban: TKR) 2024. évi 1. számú módosítási eljárásának megindítása vált szükségessé.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben (továbbiakban: Korm. rendelet) foglaltak alapján a tervezéssel megbízott Hübner Tervező Kft. elkészítette a partnerségi egyeztetésre szánt rendelet-tervezetet, amely Harkány Város Önkormányzatának a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló 2/2024. (IV. 3.) önkormányzati rendelete, valamint a Korm. rendeletben rögzített eljárási szabályok szerint partnerségi egyeztetésre kerültek.

Lakossági észrevétel, javaslat nem érkezett a partnerségi egyeztetés folyamán.

A Baranya Megyei Kormányhivatal Állami Főépítészi Iroda, valamint a Nemzeti Média- és Hírközlési Hatóság Hírközlésfelügyeleti-főosztály Pécsi Hatósági Iroda szakmai véleménye megérkezett a Lechner Központ által működtetett E-TÉR szakrendszerben (a vélemények az 1. mellékletben szerepelnek).

Az Állami Főépítészi Iroda javaslatait a végleges rendelet-tervezet kidolgozásakor figyelembe vettük. A Nemzeti Média- és Hírközlési Hatóság Hírközlésfelügyeleti-főosztály Pécsi Hatósági Iroda nem emelt kifogást a TKR módosításának tervezet ellen.

Összefoglalóan megállapítható, hogy a TKR felülvizsgálati anyagával kapcsolatosan egyet nem értő vélemény nem született.

Mindezeket figyelembe véve kérem a Tisztelt Képviselő-testületet, hogy az előterjesztést tárgyalja meg és a rendelet-tervezetet elfogadni szíveskedjen, amely egyúttal a partnerségi egyeztetés lezárását is jelenti!

Harkány, 2024.10.16.

Albrecht Ferenc, főépítész