Tárgy: Döntés Harkány Város Önkormányzatának a helyi építési szabályzatról szóló 10/2018. (V.25.) önkormányzati rendelete 2024. évi 1. számú módosítási eljárásának lezárásáról

Melléklet: rendelet tervezet, mellékletek



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. október 24 napi RENDES ÜLÉSÉRE**

**4.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc főépítész |
| AZ ELŐTERJESZTÉST KÉSZÍTETTE: | Albrecht Ferenc főépítész |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság |  |
| MEGTÁRGYALTA: | Tárgyalja a Jogi és Szociális Bizottság a 2024.10.21-i ülésén  Pénzügyi, Városfejlesztési, Kulturális és Idegenforgalmi Bizottság a 2024.10.24-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 10/2018. (V.25.) |
| SZÜKSÉGES DÖNTÉS:  HATÁROZAT/RENDELET | Rendelet |
| SZÜKSÉGES TÖBBSÉG: | Minősített többség |
| TERJEDELEM:  MELLÉKLET: | 2 oldal előterjesztés  rendelet tervezet, mellékletek |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzata 2024. október 24 napján tartandó rendes képviselő-testületi ülésére.**

**ELŐTERJESZTÉS CÍME:** **Döntés Harkány Város Önkormányzatának a helyi építési szabályzatról szóló 10/2018. (V.25.) önkormányzati rendelete 2024. évi 1. számú módosítási eljárásának lezárásáról**

**ELŐTERJESZTŐ: Albrecht Ferenc főépítész**

**ELŐTERJESZTÉST KÉSZÍTETTE: Albrecht Ferenc főépítész**

**Tisztelt Képviselő-testület!**

Harkány Város Önkormányzat Képviselő-testülete a 2024. április 18-i testületi ülésen döntött a hatályos településrendezési eszközök módosításáról [53/2024. (IV. 18.) sz. Önkormányzati határozat].

Harkány Város Önkormányzat Képviselő-testülete ezzel a döntésével kiemelt önkormányzati fejlesztési területté nyilvánította a Harkány közigazgatási területén lévő Táncsics Mihály, Hunyadi János és Petőfi Sándor utcák által lehatárolt telektömböket, a tömböket övező közterületekkel együtt.

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendeletben (továbbiakban: Kormányrendelet) foglaltak alapján a tervezéssel megbízott Hübner Tervező Kft. elkészítette a partnerségi egyeztetésre szánt dokumentumokat.

E munkarészek Harkány Város Önkormányzatának a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet partnerségi egyeztetés szabályairól szóló 2/2024. (IV. 3.) önkormányzati rendelete, valamint a Korm. rendeletben rögzített eljárási szabályok szerint partnerségi egyeztetésre kerültek. A partnerségi egyeztetés a 91/2024. (IX.26.) számú Önkormányzati határozattal került lezárásra. Ugyanezen határozatában döntött az Önkormányzat arról, hogy nem szükséges környezeti vizsgálat lefolytatása.

A Baranya Vármegyei Kormányhivatal Állami Főépítészi Iroda részéről, Lukáts István állami főépítész a BA/40/01021-16/2024. számú, 2024. október 10-én kelt záró szakmai véleményében a terv elfogadását javasolta (a záró szakmai véleményt jelen előterjesztés 1. melléklete tartalmazza).

Mindezeket figyelembe véve kérem a Tisztelt Képviselő-testületet, hogy az előterjesztést tárgyalja meg és a rendelet-tervezetet elfogadni szíveskedjen!

Harkány, 2024.10.16.

Albrecht Ferenc, főépítész