Tárgy: Elővásárlási jogról való lemondás kérése a harkányi 599 hrsz.-ú ingatlan vonatkozásában

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. szeptember 24-i ÜLÉSÉRE**

**6.) Napirendi pont**

|  |  |
| --- | --- |
| ELŐTERJESZTŐ: | Albrecht Ferenc  beruházási és üzemeltetési mérnök |
| AZ ELŐTERJESZTÉST KÉSZÍTETTE: | Albrecht Ferenc  beruházási és üzemeltetési mérnök |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | Tárgyalja a 2024.10.24-i ülésén |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: |  |
| SZÜKSÉGES DÖNTÉS:  HATÁROZAT/RENDELET | Határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 2. oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**Előterjesztés: Harkány Város Önkormányzat Képviselő-testületének 2024. 10. 24. napján tartandó rendes képviselő-testületi ülésére**

**Előterjesztés címe: Elővásárlási jogról való lemondás kérése a harkányi 599 hrsz.-ú ingatlan vonatozásában**

**Előterjesztő: Albrecht Ferenc. beruházási és üzemeltetési mérnök**

**Előterjesztést készítette: Albrecht Ferenc. beruházási és üzemeltetési mérnök**

**Tisztelt Képviselő-testület!**


Az előterjesztés keretében 1 belterületi ingatlannal kapcsolatos elővásárlási jogról szükséges dönteniük.

Dr. Györe Norbert ügyvéd (7621 Pécs, Citrom u. 5.) megkereste önkormányzatunkat, hogy Huss Patrick, dr. Huss Jessica Corinna és Huss Vanessa Jennifer állageladók, valamint Lim Silvia haszonélvezeti eladó adásvételi szerződéssel értékesíteni kívánják a **Harkány, Ady E. u. 25. szám, 599 hrsz. alatti kivett lakóház, udvar, gazdasági épület megnevezésű, 1551 m2** nagyságú ingatlant Balázs Zsuzsanna (1203 Budapest, Kálmán u. 14.) részére **41.000.000,-Ft** vételárért.

A harkányi 599 hrsz-ú ingatlanon bejegyzett teher van Harkány Város Önkormányzata javára.

Az ingatlanon Harkány Város Önkormányzatának az Elővásárlási jog megállapításáról szóló 13/2001. (IX.17.) sz. KT. rendelete 1. számú melléklete e.) pontja alapján, „**közpark kialakítása céljából**” elővásárlási jog bejegyzése van feltüntetve.

Megvizsgálva Harkány város érvényben lévő rendezési tervét, a kérdéses ingatlan Lke-2 (kertvárosias) és Lk-6 (kisvárosias) terület övezeti besorolású, közpark kialakítását jelenleg nem tartalmazza. Tájékoztatásul az Önkormányzat korábban a 601 hrsz-ú (Ady E. u. 29.) ingatlan tekintetében élt az elővásárlási jogával az Lk-6-os (kisvárosias) terület fejlesztése érdekében.



599 hrsz.

Kérem a tisztelt Képviselő-testületet a fentiek megtárgyalására, és egyetértésük esetén a határozati javaslat megszavazására.

**Határozati javaslat.:**

*Döntés a harkányi 599 hrsz-ú ingatlan elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 599 hrsz-ú, ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni / élni kíván.**

Határidő: Azonnal

Felelős: Jegyző

Albrecht Ferenc

beruházási és üzemeltetési mérnök s.k.