**Harkány Város Önkormányzata Képviselő-testületének .../.... (...) önkormányzati rendelete**

**a Szervezeti és Működési Szabályzatról szóló 26/2016. (XII. 27.) önkormányzati rendelet módosításáról**

Harkány Város Önkormányzatának képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a szervezeti és működési szabályzatról szóló 26/2016. (XII.27.) önkormányzati rendelet módosításáról a következőket rendeli el:

**1. §**

A Szervezeti és Működési Szabályzatról szóló 26/2016. (XII. 27.) önkormányzati rendelet 10. § (4) bekezdése helyébe a következő rendelkezés lép:

„(4) Az a képviselő, aki a képviselő-testület tagjait a képviselő-testület vagy a bizottság ülésén kirívóan sértő vagy megfélemlítő kifejezésekkel illeti, széksértést követ el és rendbírsággal sújtható.”

**2. §**

A Szervezeti és Működési Szabályzatról szóló 26/2016. (XII. 27.) önkormányzati rendelet 11. § (10) bekezdése helyébe a következő rendelkezés lép:

„(10) A szabályszerűen kiküldött előterjesztéshez vagy határozati javaslathoz kapcsolódóan módosító vagy kiegészítő indítványt benyújtani az ülés napját megelőző nap 16:00 óráig vagy a bizottsági ülésen írásban lehetséges.”

**3. §**

(1) A Szervezeti és Működési Szabályzatról szóló 26/2016. (XII. 27.) önkormányzati rendelet 13. § (3) bekezdése helyébe a következő rendelkezés lép:

„(3) Az előadóhoz a Képviselő-testület tagjai, az általános tanácskozási joggal valamint az adott napirendi pontra vonatkozóan tanácskozási joggal résztvevők kérdést tehetnek fel, amelyre az előadó valamennyi kérdés beérkezését követően köteles választ adni.”

(2) A Szervezeti és Működési Szabályzatról szóló 26/2016. (XII. 27.) önkormányzati rendelet 13. § (5) és (6) bekezdése helyébe a következő rendelkezések lépnek:

„(5) A felszólalásokra a jelentkezés sorrendjében kerülhet sor. Indokolt esetben az ülés vezetője szót adhat bármely személynek, aki a testületi ülésen nem döntési és tanácskozási joggal vesz részt. Adott napirendi ponthoz bármely önkormányzati képviselő vagy szót kapott személy legfeljebb 5 perces időkeretben szólhat hozzá. Az ülés vezetője további időkeretet engedélyezhet. A hozzászólás keretében esetlegesen feltett kérdésre, felvetésre adott válasszal kapcsolatban az ülés vezetője 2 perces viszontválaszra ad lehetőséget, amennyiben a hozzászóló igényli.

(6) A vita lezárására, a hozzászólások időtartamának korlátozására a testület bármely tagja javaslatot tehet. E javaslatról a testület vita és alakszerű határozat meghozatala nélkül határoz.”

**4. §**

A Szervezeti és Működési Szabályzatról szóló 26/2016. (XII. 27.) önkormányzati rendelet 20. § (2) bekezdése helyébe a következő rendelkezés lép:

„(2) A képviselő-testület ülésén, a jegyzőkönyvvezető által készített hangfelvétel kizárólag az írásos jegyzőkönyv elkészítésének segítése céljából készülhet, annak megőrzésére vonatkozó szabályokat az egységes irattári tervről szóló mindenkori miniszteri rendelet tartalmazza.”

**5. §**

(1) A Szervezeti és Működési Szabályzatról szóló 26/2016. (XII. 27.) önkormányzati rendelet 2. melléklete az 5. melléklet szerint módosul.

(2) A Szervezeti és Működési Szabályzatról szóló 26/2016. (XII. 27.) önkormányzati rendelet 4. melléklete a 1. melléklet szerint módosul.

(3) A Szervezeti és Működési Szabályzatról szóló 26/2016. (XII. 27.) önkormányzati rendelet 6. melléklete az 2. melléklet szerint módosul.

(4) A Szervezeti és Működési Szabályzatról szóló 26/2016. (XII. 27.) önkormányzati rendelet 11. melléklete a 3. melléklet szerint módosul.

(5) A Szervezeti és Működési Szabályzatról szóló 26/2016. (XII. 27.) önkormányzati rendelet 12. melléklete a 4. melléklet szerint módosul.

**6. §**

Ez a rendelet a kihirdetését követő napon lép hatályba.

*1. melléklet az .../... . (... . ... .) önkormányzati rendelethez*

1. A Szervezeti és Működési Szabályzatról szóló 26/2016. (XII. 27.) önkormányzati rendelet 4. melléklet 2.2. pontja helyébe a következő pont lép:

„2.2. Véleményezi a szociális szolgáltatástervezési koncepciót illetve annak módosítását;”

2. A Szervezeti és Működési Szabályzatról szóló 26/2016. (XII. 27.) önkormányzati rendelet 4. melléklet 2. pontja a következő 2.3. ponttal egészül ki:

„2.3. Véleményezi a helyi esélyegyenlőségi programot illetve annak felülvizsgálatát.”

*2. melléklet az .../... . (... . ... .) önkormányzati rendelethez*

1. A Szervezeti és Működési Szabályzatról szóló 26/2016. (XII. 27.) önkormányzati rendelet 6. melléklet 2. pont helyébe a következő pont lép:

„2. gyakorolja a munkáltatói jogokat az önkormányzat által foglalkoztatott közfoglalkoztatottak, munka törvénykönyves munkavállalók vagy egyszerűsített foglalkoztatás keretében foglalkoztatott munkavállalók felett, valamint az egyéb munkáltatói jogokat az önkormányzat közalkalmazottai felett;”

*3. melléklet az .../... . (... . ... .) önkormányzati rendelethez*

1. A Szervezeti és Működési Szabályzatról szóló 26/2016. (XII. 27.) önkormányzati rendelet 11. melléklet 3. pont helyébe a következő pont lép:

„3. Hosszúné Dávid Éva Margit alpolgármester”

*4. melléklet az .../... . (... . ... .) önkormányzati rendelethez*

1. A Szervezeti és Működési Szabályzatról szóló 26/2016. (XII. 27.) önkormányzati rendelet 12. melléklet 1. és 2. pontja helyébe a következő pontok lépnek:

„1. **Pénzügyi, Városfejlesztési, Kulturális és Idegenforgalmi Bizottság**

1.1. elnök:

1.1.1. Tóth László

1.2. tagjai:

1.2.1. Dr. Kiss Angéla Emese,

1.2.2. Kerécz Tamás,

1.2.3. Kiss-Kálmán Éva,

1.2.4. Márton Béla,

1.2.5. Monostori Zsolt János,

1.2.6. Urbán Szabolcs

2. **Jogi és Szociális Bizottság**

2.1. elnök:

2.1.1. Dr. Kiss Angéla Emese

2.2. tagjai:

2.2.1. Kiss-Kálmán Éva,

2.2.2. Monostori Zsolt János,

2.2.3. Márton Béla,

2.2.4. Urbán Szabolcs”

*5. melléklet az .../... . (... . ... .) önkormányzati rendelethez*

1. A Szervezeti és Működési Szabályzatról szóló 26/2016. (XII. 27.) önkormányzati rendelet 2. melléklet 2.3. pontja helyébe a következő pont lép:

„2.3. Jogi szempontból véleményezi valamennyi önkormányzati rendelet módosítását vagy elfogadását, továbbá véleményezi a feladatkörébe tartozó alábbi rendeletek módosítását, vagy e tárgykörökben új rendelet megalkotását: az önkormányzati tulajdonú bérlakások bérbeadása tárgyában elfogadott rendelet, szociális és gyermekjóléti ellátásokról és a szociális és gyermekjóléti igazgatásról szóló rendelet, tűzifa támogatásról szóló rendelet;”

Végső előterjesztői indokolás

Az alakuló ülésen hozott döntéseknek megfelelő módosítások átvezetésére kerül sor, egyéb technikai jellegű módosításokkal egyidejűleg.