Tárgy: Tájékoztató a lejárt határidejű határozatokról, beszámoló a két testületi ülés között eltelt időszakról

Melléklet: -



**E L Ő T E R J E S Z T É S**

**HARKÁNY VÁROS KÉPVISELŐ-TESTÜLETÉNEK**

**2024. október 24-i RENDES ÜLÉSÉRE**

**1.) Napirendi pont**

|  |  |
| --- | --- |
| ELŐTERJESZTŐ: | Bacsáné Dr. Kajdity Petra, jegyző  Baksai Endre Tamás  polgármester |
| AZ ELŐTERJESZTÉST KÉSZÍTETTE: | Bacsáné Dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Szociális Bizottság * Egyéb szervezet | - |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | - |
| SZÜKSÉGES DÖNTÉS:  HATÁROZAT/RENDELET | határozat |
| SZÜKSÉGES TÖBBSÉG: | Egyszerű többség |
| TERJEDELEM:  MELLÉKLET: | 3 oldal beszámoló |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testületének 2024. október 24. napján tartandó rendes ülésére**

**ELŐTERJESZTÉS CÍME:** **Tájékoztató a lejárt határidejű határozatokról, beszámoló az utolsó rendes testületi ülés óta eltelt időszakról**

**ELŐTERJESZTŐ: Baksai Endre Tamás, polgármester, Bacsáné Dr. Kajdity Petra jegyző**

**ELŐTERJESZTÉST KÉSZÍTETTE: Bacsáné Dr. Kajdity Petra jegyző**

**Tisztelt Képviselő-testület!**

Harkány Város Önkormányzat Képviselő-testületének az utolsó rendes ülése 2024. szeptember 26. napján volt, amelyen az alábbi, **lejárt határidejű határozatok** születtek:

**90/2024.(IX.26.) sz. Önkormányzati hat.:**

*Döntés a Harkány Város Integrált Településfejlesztési Stratégia felülvizsgálatának lezárásáról*

Harkány Város Önkormányzatának képviselő-testülete a tárgyi előterjesztést megtárgyalta és jelen határozatával úgy dönt, hogy a felülvizsgálatot lezárja, és az elkészült Harkány Város Integrált Településfejlesztési Stratégiájának felülvizsgált dokumentumát jóváhagyja.

A képviselő-testület felkéri a hivatalt a szükséges dokumentáció összeállítására és felhatalmazza a polgármestert, hogy a megvalósításához releváns egyéb nyilatkozatokat megtegye, a szükséges dokumentumokat aláírja.

Határidő: azonnal

Felelős: polgármester, jegyző, beruházási és üzemeltetési mérnök

*Az állami főépítész a rendelet módosítása kapcsán a véleményét kiadta, a képviselő-testület 2024.10.24. napján tartandó ülésére beterjesztésre került a Településkép védelméről szóló rendelet módosítása.*

**91/2024.(IX.26.) sz. Önkormányzati hat.:**

*Döntés a helyi építési szabályzatról szóló 10/2018. (V.25.) önkormányzati rendelet 2024. évi 1. számú módosítási eljárásának partnerségi egyeztetése lezárásáról és a környezeti vizsgálat lefolytatásának szükségességének kérdéséről*

Harkány Város Önkormányzat Képviselő-testülete megtárgyalta a „Döntés a helyi építési szabályzatról szóló 10/2018. (V.25.) önkormányzati rendelet 2024. évi 1. számú módosítási eljárásának partnerségi egyeztetése lezárásáról és a környezeti vizsgálat lefolytatásának szükségességének kérdéséről” tárgyú napirendi pontot, és az alábbi határozatot hozta:

1. Harkány Város Önkormányzat Képviselő-testülete a helyi építési szabályzatról szóló 10/2018. (V.25.) önkormányzati rendelet 2024. évi 1. számú módosítási eljárásának kapcsán lefolytatott partnerségi egyeztetést lezárja.
2. A Képviselő-testület akként határoz, hogy az egyes tervek, illetve programok környezeti vizsgálatáról szóló 2/2005. (I.11.) Korm. rendelet szerinti környezeti vizsgálat kidolgozása a helyi építési szabályzatról szóló 10/2018. (V.25.) önkormányzati rendelet 2024. évi 1. számú módosítási eljárása kapcsán nem szükséges.
3. A Képviselő-testület felkéri a Polgármestert, hogy a helyi építési szabályzatról szóló 10/2018. (V.25.) önkormányzati rendelet 2024. évi 1. számú módosítási eljárásának lezárásához szükséges további egyeztetéseket folytassa le.

Határidő: azonnal

Felelős: főépítész

*Az állami főépítésznél a településrendezési tervének egyszerűsített eljárás szerinti módosítására összehívott egyeztető tárgyalás 2024.10.10. napján megtartásra került, az állami főépítész a záró szakmai véleményét kiadta. A képviselő-testület 2024.10.24. napján tartandó ülésére beterjesztésre került a HÉSZ rendelet módosítása.*

**92/2024.(IX.26.) sz. Önkormányzati hat.:**

*Döntés a harkányi 341 hrsz-ú ingatlan(rész) elővásárlási jog érvényesítése kérdésében*

Harkány Város Önkormányzat Képviselő-testülete úgy határoz, hogy a harkányi 341 hrsz-ú, ingatlannal kapcsolatban a 13/2001. (IX.17) sz. KT. rendeletben megállapított elővásárlási jogával **nem kíván élni.**

Határidő: Azonnal

Felelős: Jegyző

*A képviselő-testületi döntésről az érintett ügyvéd értesítve lett, a határozat kivonat megküldésre került a részére.*

**94/2024.(IX.26.) sz. Önkormányzati hat.:**

*Kormányablak kialakításához megfelelő ingatlan felajánlásáról*

Harkány Város Önkormányzatának Képviselő-testülete úgy dönt, hogy kormányablak kialakítása céljából hosszútávra felajánlja a Baranya Vármegyei Kormányhivatal részére a Harkány Város Önkormányzata tulajdonában álló, 283/4. hrsz.-ú ingatlanban azt a korábban már kizárólagos használatba adott részt, amelyben a jelenleg hatályos üzemeltetési megállapodás alapján okmányirodai feladatellátás folyik.

A képviselő-testület felkéri a polgármestert és a jegyzőt, hogy az ingatlanhasználatra vonatkozó szerződés előkészítése érdekében a tárgyalásokat haladéktalanul kezdje meg.

Határidő: azonnal

Felelős: polgármester, jegyző

*A Baranya Vármegyei Kormányhivatal részére az önkormányzati határozat megküldésre került.*

**96/2024.(IX.26.) sz. Önkormányzati hat.:**

*kötelező felvételt biztosító iskolai körzetek meghatározásával kapcsolatos véleményről*

Harkány Város Önkormányzatának Képviselő-testülete a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 24.§-ának (1) bekezdése alapján nyilatkozza, hogy a 2025-2026-os tanévre vonatkozóan a jelenlegi iskolai felvételi körzethatárokhoz képest módosító javaslata nincs.

Nyilatkozza, hogy a jegyző nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszáma 10 fő, mindannyian a Kitaibel Pál Általános Iskola és Alapfokú Művészeti Iskola intézmény tanulói.

Véleményéről tájékoztatja a Mohácsi Tankerületi Központot.

Felelős: jegyző

Határidő: 2024. október 15.

*A Mohácsi Tankerületi Központ részére az önkormányzati határozat megküldésre került.*

**98/2024.(X.03.) sz. Önkormányzati hat.:**

*A képviselő-testület szervezeti- és működési szabályzatának felülvizsgálatáról*

Harkány Város Önkormányzat Képviselő-testülete megállapítja, hogy az alakuló ülésen megtörténő választások miatt a Szervezeti és Működési Szabályzatról szóló 26/2016. (XII. 27.) önkormányzati rendelet felülvizsgálata szükségessé válik, a rendelet mellékleteiben szükséges átvezetésekre sor kell kerüljön.

A képviselő-testület felkéri a jegyzőt, hogy a rendelet módosítását a soron következő rendes testületi ülésre készítse elő.

Határidő: következő rendes testületi ülés

Felelős: jegyző

*A 2024.10.24. napján tartandó képviselő-testületi ülésre az SZMSZ módosítása beterjesztésre kerül.*

**Beszámoló a két testületi ülés között eltelt időszakról:**

* Harkány Város Önkormányzata a Piaccsarnokba közterületi takarító munkakörbe felvette Kovácsné Pulló Vivien (7815 Harkány, Nagyhegy u. 8.) szám alatti lakost, 2024. október 1. napjától.
* A Harkány, Ady E. u. 29. szám alatti ingatlan vonatkozásában az adásvételi szerződés 2024. október 11. napján aláírásra került a Magna Casa Kft.-vel, a Magyar Nemzeti Vagyonkezelő Zrt. részére a szerződés megküldésre került az elővásárlási jog érvényesítése ügyében.
* Vállalkozási szerződés került aláírásra a villamos biztonság technikai felülvizsgálat tárgyában Sárközi Szilárd egyéni vállalkozóval az önkormányzat intézményei, ingatlanjai, valamint a hivatal épületének vonatkozásában.
* Az önkormányzat és a hivatal vonatkozásában is szolgáltatási szerződés került aláírásra a VFK Data Pro. Kft.-vel adatvédelmi tisztviselő biztosítására.

Kérem a T. Képviselő-testületet az alábbi határozati javaslat elfogadására!

**…./2024.(X.24.) sz. Önkormányzati hat.:**

*Beszámoló a lejárt határidejű határozatokról és a két ülés között eltelt időszakról*

Harkány Város Önkormányzat Képviselő-testülete a lejárt határidejű határozatokról és a két ülés közt eltelt időszakról szóló beszámolót az előterjesztés szerinti tartalommal elfogadja.

Határidő: Azonnal

Felelős: Polgármester, jegyző

Harkány, 2024.10.18.

Tisztelettel: Bacsáné Dr. Kajdity Petra s.k.

jegyző