í

Tárgy: Döntés a Harkány Város Önkormányzat Képviselő-testületének a Szervezeti és Működési Szabályzatról szóló 26/2016. (XII.27.) számú rendeletének módosításáról

** E L Ő T E R J E S Z T É S**

**HARKÁNY VÁROS ÖNKORMÁNYZATA**

**KÉPVISELŐ-TESTÜLETÉNEK**

**2024. október 24. napi ülésére**

**2.) Napirendi pont**

|  |  |
| --- | --- |
| ELŐTERJESZTŐ: | Bacsáné dr. Kajdity Petra  jegyző |
| AZ ELŐTERJESZTÉST KÉSZÍTETTE: | Bacsáné dr. Kajdity Petra  jegyző |
| VÉLEMÉNYEZÉSRE MEGKAPTA:   * Pénzügyi, Városfejlesztési, Kulturális és Idegenforgalmi Bizottság * Jogi és Szociális Bizottság * Egyéb szervezet |  |
| MEGTÁRGYALTA: | - |
| AZ ÜGYBEN KORÁBBAN HOZOTT HATÁROZAT/HATÁLYOS RENDELET: | 26/2016. (XII. 27.) rendelet  98/2024.(X.03.) határozat |
| SZÜKSÉGES DÖNTÉS:  HATÁROZAT/RENDELET | rendelet |
| SZÜKSÉGES TÖBBSÉG: | Minősített többség |
| TERJEDELEM: | 2 oldal előterjesztés |
| TÖRVÉNYESSÉGI VÉLEMÉNYEZÉSRE BEMUTATVA: |  |
| POLGÁRMESTER LÁTTA: |  |

**ELŐTERJESZTÉS: Harkány Város Önkormányzat Képviselő-testülete 2024. október 24. napján tartandó rendes ülésére**

**ELŐTERJESZTÉS CÍME: Döntés a Harkány Város Önkormányzat Képviselő-testületének a Szervezeti és Működési Szabályzatról szóló 26/2016. (XII.27.) számú rendeletének módosításáról**

**ELŐTERJESZTÉST KÉSZÍTETTE: Bacsáné dr. Kajdity Petra jegyző**

**MELLÉKLETEK: rendelet-tervezet**

**Tisztelt Képviselő-testület!**

Harkány Város Önkormányzatának Képviselő-testülete 26/2016.(XII.27) számú rendeletével alkotta meg az önkormányzat hatályos Szervezeti és Működési Szabályzatát (a továbbiakban: SZMSZ).

Magyarország helyi önkormányzatairól szóló 2011. évi CLXXXIX. törvény (Mötv.) 53.§ (1) bekezdés l) pontja az alábbiak szerint rendelkezik:

*„A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik: l) a képviselő-testület bizottságairól.*

A képviselő-testület az alakuló ülésen (2024. október 03. napján) az SZMSZ felülvizsgálatának részeként a módosító rendelet megalkotása mellett a következő határozatot hozta, tekintettel arra, hogy az SZMSZ felülvizsgálatát követően került sor az alpolgármester, valamint a bizottsági tagság megválasztására is:

**98/2024.(X.03.) sz. Önkormányzati hat.:**

*A képviselő-testület szervezeti- és működési szabályzatának felülvizsgálatáról*

Harkány Város Önkormányzat Képviselő-testülete megállapítja, hogy az alakuló ülésen megtörténő választások miatt a Szervezeti és Működési Szabályzatról szóló 26/2016. (XII. 27.) önkormányzati rendelet felülvizsgálata szükségessé válik, a rendelet mellékleteiben szükséges átvezetésekre sor kell kerüljön.

A képviselő-testület felkéri a jegyzőt, hogy a rendelet módosítását a soron következő rendes testületi ülésre készítse elő.

Határidő: következő rendes testületi ülés

Felelős: jegyző

A határozatnak megfelelően elkészítettük a rendelet módosítás tervezetét. A fentieken túl az alábbi módosítások átvezetése történt meg a tervezetben:

* 13. § (5) bekezdésben technikai jellegű pontosítás ismétlés miatt.
* 20. § (2) bekezdésében a hangfelvétel készítésének a szabályai kerülnek pontosításra, egyértelművé téve, hogy az SZMSZ-ben rögzített hangfelvétel készítés kizárólag a jegyzőkönyvvezető által készített hangfelvétel készítésének szabályaira vonatkozik.
* széksértés szabályainak a pontosítására kerül sor, az ülésvezetésére vonatkozó rendelkezések mellett.
* 4. mellékletben a 2.2. – 2.3. pontjában szövegszerkesztési hiba kijavítása történik (korábban a 2.3. pont átcsúszott a 2.2. ponthoz).
* 6. mellékletben a munka törvénykönyves munkavállalók feletti munkáltatói jogok gyakorlása nem volt átruházva a polgármesterre, ennek pótlása történik meg azzal, hogy az önkormányzat közalkalmazotti státuszban foglalkoztatott munkavállalói felett az egyéb munkáltatói jogok gyakorlása marad a polgármesternél, azaz közalkalmazott felvételéről vagy jogviszonyának megszüntetéséről való döntés továbbra is a képviselő-testület hatáskörébe tartozik.

A jogalkotásról szóló 2010. évi CXXX. törvény 17. §-a alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről a helyi önkormányzat képviselő-testületét tájékoztatni kell.

**Hatásvizsgálat**

**A tervezett rendeletmódosítás társadalmi hatása:** Az önkormányzat megfelelő működése fontos része az állampolgárok életének, hiszen a legtöbb szolgáltatást a helyi önkormányzatoktól kapják. Ebből a szempontból van jelentősége annak, hogy a hatályos szervezeti-és működési szabályzat alkalmazható, és aktuális legyen, igazodva az újonnan megalakult képviselő-testület és az új önkormányzati ciklus célkitűzéseihez, a polgármester ill. a képviselő-testület ciklus-programjához. A rendelet-módosítás megalkotása az Mötv. 43.§ (3) bekezdés által előírt törvényi kötelezettség.

**A rendelet-módosítás elmaradásának jogkövetkezményei:** Az Mötv. 43.§ (3) bekezdés által előírt felülvizsgálat elmaradása törvényességi felügyeleti eljárást von maga után. A módosítás elmaradása esetén az alakuló ülésen hozott választások eredménye nem kerül átvezetésre a rendelet mellékleteiben.

**A rendelet-módosítás gazdasági, költségvetési hatása**: a módosító rendelet megalkotása nem jár az eddigiektől eltérő költségvetési hatással.

**Környezeti és egészségi következménye**: nem kell számolni ilyen hatással.

**Adminisztratív következmények**: nincs ilyen hatás.

Fentiekre tekintettel tisztelettel kérem a képviselő-testületet, hogy az előterjesztéshez csatolt módosító rendeletet elfogadni szíveskedjenek.

Harkány, 2024. 10.17.

Bacsáné dr. Kajdity Petra

jegyző